तानसेन नपा-१ लाई मेयर कप
तानसेन नगरपालिका–१ 'ए' टिमले शुक्रबार तानसेन नगरपालिकास्तरीय प्रथम मेयर कप क्रिकेट प्रतियोगिता जितेको छ । तानसेनस्थित टुँडिखेलमा सम्पन्न फाइनलमा विजेता टिमले तानसेन नगरपालिका-९ लाई ८ विकेटले हरायो । तानसेन नपा १ ‘ए’ ले ६० हजार र उपविजेता ९ ले ३० हजार, रुपैयाँ पुरस्कार पाए ।  टस जितेर ब्याटिङ रोजेको वडा-९ ले १९.४ ओभरमा सबै विकेट गुमाई ८१ रन जोडेको थियो ।
पाल्पा — तानसेन नगरपालिका–१ 'ए' टिमले शुक्रबार तानसेन नगरपालिकास्तरीय प्रथम मेयर कप क्रिकेट प्रतियोगिता जितेको छ । तानसेनस्थित टुँडिखेलमा सम्पन्न फाइनलमा विजेता टिमले तानसेन नगरपालिका-९ लाई ८ विकेटले हरायो । तानसेन नपा १ ‘ए’ ले ६० हजार र उपविजेता ९ ले ३० हजार, रुपैयाँ पुरस्कार पाए ।  टस जितेर ब्याटिङ रोजेको वडा-९ ले १९.४ ओभरमा सबै विकेट गुमाई ८१ रन जोडेको थियो ।गोपाल तिमिल्सेनाले २४, भुवन पाण्ड्येले १९ र विजयकुमार बौडेलले ९ रन बटुले । विजेताका अर्पण अर्याल र रुपेश बस्यालले ३–३, विमर्श दर्नालले २, श्रीधर बस्याल र शिव शर्माले १–१ विकेट लिए ।८२ रनको लक्ष्य तानसेन नपा-१ ‘ए’ ले १६ ओभरमै पूरा गर्‍यो । सुरुआत राम्रो गर्न नसके पनि रुपेश बस्याल र विशाल दर्नालको उत्कृष्ट साझेदारीले टिमलाई विजयी गरायो । विशालले ४३ रन र रुपेशले ३१ रनको योगदान गरे । बलिङमा वडा-९ का भुवनराज पाण्डेले २ विकेट लिए ।तानसेन नगरभित्रका ९ वडाका १४ टिम सहभागी प्रतियोगिता लिगकम नकआउटको आधारमा खेलाइएको थियो । प्लेयर अफ द फाइनल विजेता टिमका विशाल दर्नाल भए । खेल अवधिभर ११ विकेट र ४४ रन बटुल्ने अर्पण अर्याल प्लेयर अफद सिरिज बन्न सफल भए ।अवधिमा १५ विकेट लिने विजेताकै विमर्श दर्नाल उत्कृष्ट बलर भए भने १११ रन बटुलेका रुपेश बस्याल उत्कृष्ट ब्याटर भएका छन् ।विजेता खेलाडीलाई लुम्बिनी प्रदेशसभा सदस्य वीरबहादुर राना, तानसेन नगरपालिकाका नगरप्रमुख सन्तोषलाल श्रेष्ठ, उपप्रमुख प्रतीक्षा गाहा सिंजाली, नगर खेलकुद विकास समितिका संयोजक हेमन्तराज शाक्यलगायतले पुरस्कृत गरे । 